《游南嶂同孙信道》
宋代·陈与义

遥瞻南嶂深复深，双崖与天藏太阴。
青鞋济胜不能懒，踏破积雪穷崎嶔。
空中朽树抱孤筱，无窍苍壁生横林。
孤禽三叫危石裂，欲返未返神萧森。
磴回忽然何处所，当面烟如翠蛟舞。
石门泄风无昼夜，古木截道藏雷雨。
丹丘赤城去几许，下视人间足尘土。
放身天地不自知，导以龙蛇翼熊餐。
山中异事记今晨，杖藜得道孙与陈。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。